
4. Par zemes vienības ar kadastra apzīmējumu 76110052225 daļas iznomāšanu.

2025. gada 21. maijā Līvānu novada pašvaldībā saņemts un reģistrēts ar Nr. LNP/2.8.7/25/168 iesniegums ar lūgumu iznomāt zemes vienību ar kadastra apzīmējumu 7611 005 2225.
Iesniegumā minētā zemes vienība 0,1709 ha platībā ar kadastra apzīmējumu 7611 005 2225 atrodas Vecticībnieku ielā 9A, Līvānos, Līvānu novadā. 
Ar Līvānu novada domes 2009. gada 17. decembra lēmumu Nr. 29-16(8) zemes vienība ar kadastra apzīmējumu 7611 005 2225 atzīta par piekritīgu pašvaldībai un noteikta kā starpgabals. 
2011. gada 30. jūnijā Līvānu novada dome pieņēma lēmumu Nr. 10-24(1) par zemes lietošanas mērķa noteikšanu, ar kuru zemes vienības ar kadastra lietošanas mērķis - pagaidu atļautā zemes izmantošana sakņu dārziem. Šim mērķim neiznomāta zemes platība no zemes vienības sastāda 0,1250 ha. Zemes vienība nav apbūvēta.
Līvānu novada pašvaldības domes 2024. gada 21. februāra saistošo noteikumu Nr. 1 „Par Līvānu novada pašvaldībai piederošu vai piekrītošu neapbūvētu zemes gabalu nomas maksu" 2.2.3. apakšpunktā noteikts, ka par zemes gabalu virs 601 m² nomas maksa ir 1,5 % no zemesgabala kadastrālās vērtības, bet ne mazāk kā 20 EUR gadā un atbilstoši šo noteikumu 3. punktam papildus noteiktajai nomas maksai nomnieks maksā Latvijas Republikas normatīvajos aktos noteiktos nodokļus – nekustamā īpašuma nodokli un pievienotās vērtības nodokli.
Pamatojoties uz Pašvaldību likuma 10. panta pirmās daļas 16. punktu un otrās daļas 1. punktu, Ministru kabineta 2018. gada 19. jūnija noteikumu Nr. 350 „Publiskas personas zemes nomas un apbūves tiesības noteikumi” 28. un 35. punktu, Līvānu novada domes 2020. gada 25. jūniju noteikumu Nr. 2 „Kārtība, kādā iznomā pašvaldības zemi Līvānu novada pašvaldībā” 13. punktu un 17.1. apakšpunktu, ņemot vērā Līvānu novada pašvaldības domes 2024. gada 21. februāra saistošos noteikumus Nr. 1 „Par Līvānu novada pašvaldībai piederošu vai piekrītošu neapbūvētu zemes gabalu nomas maksu", Līvānu novada pašvaldības dome atklāti balsojot ar 14 balsīm "Par" (Aija Smirnova, Andrejs Bondarevs, Andris Vaivods, Dace Jankovska, Dāvids Rubens, Gatis Ziemelis, Ginta Kraukle, Guntis Endzels, Intis Svirskis, Jānis Klaužs, Jānis Magdaļenoks, Kristīne Kirilova, Liena Brūvere, Reinis Jačmenkins), "Pret" – nav, "Atturas" – nav, "Nepiedalās" – nav
NOLEMJ:
1. Nodot iznomāšanai Līvānu novada pašvaldībai piekrītošo zemes vienības ar kadastra apzīmējumu 7611 005 2225, kas atrodas Vecticībnieku ielā 9A, Līvānos, Līvānu novadā, daļu 0,1250 ha platībā  un informāciju par nomas objektu ievietot Līvānu novada pašvaldības tīmekļa vietnē www.livani.lv un izvietot redzamā vietā Līvānu novada pašvaldības Klientu apkalpošanas centrā Rīgas ielā 77, Līvānos, ne mazāk kā uz desmit darba dienām.
2. Noteikt nomas objekta nomas maksu, kas izsoles gadījumā ir izsoles sākuma cena, 20,00 EUR gadā bez pievienotās vērtības nodokļa.
3. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.
4. Kontroli par lēmuma izpildi uzdot veikt Līvānu novada pašvaldības izpilddirektoram.
5. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

Pielikumā:	1) Informācija par nomas objektu
2) Izkopējums no kadastra kartes

Sēdes vadītājs				/paraksts/			Dāvids Rubens
Sēdes protokolētāja			/paraksts/			Inta Raubiška

Līvānu novada pašvaldības Centrālās pārvaldes
Personāla vadības un administratīvās nodaļas vadītāja		Inta Raubiška
Līvānos, 2026. gada 4. augustā

